Хенри Уадсуорт Лонгфелоу
Изстрелях аз във въздуха стрела…

Превод от английски: Борис Младенов-Young, 2011

chitanka.info

Изстрелях аз във въздуха стрела…

Къде и как се приземи, не зная,

защото толкоз бързо прелетя,

че се загуби някъде в безкрая.

Мелодия във въздуха изпях…

Не знам къде потъна в синевата,

че полета й волен не успях

да проследя с очи през маранята.

Измина дълго време… В горски дъб

стрелата си открих непроменена

и във сърцето на приятел скъп

намерих песента си съхранена.

Хенри Уадсуорт Лонгфелоу[1]

Превод от английски — 2011 г.

[1] Уточняването на авторството е направено за Читанка. — Бел.ел.кор. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.